جمهورباشقانلیغی ایله‌تیشیم باشقانی فخرالدین آلتون، تۆرکیه‌نین کۆره‌سل بحرانلارین حلی اوچون گیریشیملری ایله بیر قهر‌مان اولدوغونو سؤیله‌دی.
آلتون، ایستانبول‌دا تشکیل ائدیلن تۆرکیه اولوس مارکالاما فوروموندا دانیشدی.
دونیادا یئنی بیر نظام احتیاجین چوخ داها یوکسک سسله دیله گتیریلدیگینی وورغولایان آلتون:
"کۆره‌سل سیناقلاردان اوغورلا چیخان تۆرکیه، عینی زاماندا بؤلگه‌سل بحرانلارین و کۆره‌سل اختلافلارین حلینه قاتقی وئریر. تۆرکیه ایلکه‌لی خاریجی سیاستی ایله کۆره‌سل باریش و ثابیتلیک اوچون مرکز اؤلکه‌ مؤوقعیتنده‌دیر. دیپلوماسیدن اینسانی یاردیما، ساغلیق‌دان چئوره‌یه قدر قوردوغوموز تۆرکیه مودلری بو گون دونیایا نومونه اولموشدور" دئدی.
آلتون،
"یاتیریمدان تیجارته، ساغلیقدان تحصیله، داوام‌ ائتدیریله‌بیلیر انرژی‌دن تکنولوژی و یئنیلیکچیلیگه، اینسانی دیپلوماسیدن باریش اوچون آرا‌چیلیق چابالارینا قدر بوتون ساحه‌لرده آتیلان گوجلو آددیملارلا تۆرکیه، بؤلگه‌سل گوج و کۆره‌سل بیر اویونچودور" ایقاده‌سینی ایشلتدی.
تۆرکیه‌نین بو گون دئمک اولار کی هر ساحه‌ده فیکیر و تجروبه‌لرینه باش ووران، آنلاشمازلیقلارین حلی آدرسی اولان بیر اورکستر رهبری کیمی اولدوغونو وورغولایان آلتون،
" تۆرکیه‌نین کۆره‌سل بحرانلارین حلی اوچون گیریشیملری ایله بیر قهر‌ماندیر. تۆرکیه مظلومون یانیندا، ظالمین قارشیسیندا‌دیر. تۆرکیه بشریته خیدمت ائد‌ن دگرلرین ساوونوچوسودور" دئدی.
